Από τότε που θυμάμαι τον εαυτό μου, με γοήτευαν οι αγώνες ταχύτητας,
και θα μοιραστώ μαζί σας μια ιστορία που μοιάζει απίστευτη.
Σε έναν κόσμο άγριου ανταγωνισμού, πολιτικών χειρισμών, χρήματος και ισχύος,
στο υψηλότερο επίπεδο του μηχανοκίνητου αθλητισμού,
μια μικρή ομάδα χωρίς επαρκή χρηματοδότηση επιστράτευσε κάθε στάλα αποφασιστικότητας
για να επιβληθεί στα μεγαλύτερα ονόματα του χώρου.
Αυτή είναι η ιστορία της Brawn GP.
Πού θα σταματήσει η πτώση;
Νέα κατρακύλα του χρηματιστηρίου.
Η πιστωτική ασφυξία οδήγησε τη Φ1 σε ανώμαλη προσγείωση.
Η οικονομική κατάσταση ήταν δεινή.
Η βιομηχανία-κολοσσός Honda αποσύρθηκε από τη Φόρμουλα 1.
Γιατί λέει ο κόσμος ότι ήσασταν η ομάδα Φ1 της μίας λίρας;
Όταν κλείσαμε τη συμφωνία, έδωσα μία λίρα στο στέλεχος της Honda.
Δεν είχαμε εναλλακτικό πλάνο για τίποτα.
Το μονοθέσιο θα πάει οπωσδήποτε στη Μελβούρνη.
Ακόμα και με απειλή όπλου.
Δεν σου είπαν να μην τρακάρεις;
Ο Τζένσον Μπάτον πλέον καλπάζει ανενόχλητος.
Ούτε στο Χόλιγουντ δεν γίνονται αυτά.
Απίστευτο σενάριο.
Ήμασταν κωλόφαρδοι.
Όντως, ήμασταν κωλόφαρδοι.
Η καρό σημαία πέφτει για τον τερματισμό του Τζένσον Μπάτον.
Τέτοια ευκαιρία δεν έχουν πολλοί.
Για πρώτη φορά μετά από πέντε χρόνια,
ο Ρούμπενς Μπαρικέλο κερδίζει αγώνα Φόρμουλα 1.
Είναι η χρονιά μου.
Θα βγω πρωταθλητής.
Τι είπατε στους οδηγούς σας;
Μην τρακάρετε μεταξύ σας.
Εμπνέει εμπιστοσύνη,
επειδή δείχνει αθώος και άκακος.
Πίσω από τις κάμερες, είναι ένας γελαστός δολοφόνος.
Όλοι είστε γελαστοί δολοφόνοι.
Τρομερό μονοθέσιο μού φτιάξατε.
Το παρατράβηξαν.
Όλοι μας ήμασταν πεπεισμένοι ότι υπήρχε κάποια παράβαση.
Ξαφνικά, η ομάδα που όλοι ήθελαν να επιβιώσει αρχίζει να μας τσακίζει.
Χάος επικρατεί στη Φόρμουλα 1.
Η μεγαλύτερη κρίση εδώ και 50 χρόνια.
...αν τηρεί τους κανόνες.
Ήταν η κήρυξη του πολέμου.
Ακόμα έχει αίμα πάνω.
Αυτό το κομμάτι ήρθε από σένα.
Βγήκαν μαχαίρια. Μας είχαν στο μάτι.
Το θέμα ήταν ότι, συλλογικά, δεν είχαν τα κότσια.
Έχεις πιάσει φωτιά, Ρούμπενς.
Το επιτελείο της Brawn είναι σε απόγνωση.
Τώρα, ζητούμενο είναι η επιβίωση.
Οι άλλοι μάς έφτασαν.
Το κλίμα ήταν τεταμένο.
Μακάρι να έμπαινα στο αεροπλάνο και να έφευγα.
Όλοι έχουμε στόχο τη νίκη. Δεν είμαστε φίλοι.
Τζένσον Μπάτον, 14ος.
Πού είσαι τώρα;
Ένιωθα ότι ο κόσμος παρακολουθούσε την πτώση μου.
Ο τέλειος τρόπος να χάσεις τον αγώνα. Αν είναι δυνατόν.
Έχουν περάσει μεσάνυχτα. Σταχτοπούτες τέλος.
Μια μάχη των κορυφαίων, που κρίνεται στο χιλιοστό.
Από τις καλύτερες χρονιές στην ιστορία της Φόρμουλα 1.
Όσο υπάρχει ελπίδα, μην τα παρατάς.
Αν τα είχαμε παρατήσει, αυτή η ιστορία δεν θα υπήρχε.
BRAWN: ΜΙΑ ΑΠΙΘΑΝΗ ΙΣΤΟΡΙΑ ΤΗΣ FORMULA 1
ΠΡΩΤΟ ΜΕΡΟΣ
4 Μαρτίου 1986.
Η Βρετανία στο έλεος ενός βαρύ χειμώνα.
Ο Ρος Μπρον βρίσκεται στην αεροσήραγγα της Cranfield Aeronautics.
Οι αεροδυναμιστές της Φ1 είναι σε αδιάκοπη αναζήτηση της μέγιστης αρνητικής άντωσης.
Η Φόρμουλα 1 αποτελεί μοναδική μείξη τεχνολογίας και αθλητισμού.
Αν μπει στο αίμα σου, δεν σε αφήνει ποτέ.
Κάθε ενέργεια στη Φ1 έχει ανταγωνιστικό χαρακτήρα.
Πού είναι ο Μίκαελ Σουμάχερ;
Έχει κολλήσει. Στάση σ' αυτόν τον γύρο.
Είναι τεχνολογία.
Μηχανική. Στρατηγική.
Μια εκπληκτική εμφάνιση από τον Μίκαελ Σουμάχερ.
Φανταστικό, Μίκαελ. Ωραίος αγώνας.
Είσαι φοβερός, Ρος!
Είχα μια απίστευτη θητεία στη Ferrari.
Κερδίσαμε έξι πρωταθλήματα κατασκευαστών.
Κι ο Μίκαελ πέντε πρωταθλήματα οδηγών.
Δεν φανταζόμουν ότι μπορούσε να ακολουθήσει κάτι άλλο.
Ήταν μια τέλεια δεκαετία.
Ρος Μπρον Επικεφαλής Brawn
ΜΙΚΑΕΛ
Αποφάσισα να απέχω έναν χρόνο.
Ήταν μια ιστορική εποχή για τη Ferrari.
Όταν έφυγε, το δέχτηκα, επειδή μου είπε "Πάω για ψάρεμα".
Λούκα Μοντετζέμολο Πρόεδρος Ferrari
Αν μου έλεγε "Φεύγω επειδή θέλω να πάω σε άλλη ομάδα"...
Ήταν ένα χτύπημα για μένα.
Αγωνιστική Ομάδα Honda
Θα μου μιλήσετε λίγο για τη Honda;
Νικ Φράι CEO Brawn GP
Ήσασταν διευθύνων σύμβουλος.
Κατά βάση, μας έλειπε η εμπειρία στη Φόρμουλα 1.
Εγώ είχα θητεία σε μεγάλες εταιρείες.
Ξέρω πώς λειτουργούν.
Από πολλές απόψεις, είχαμε πολλά χρήματα.
Φ1 ΜΠΑΤΟΝ 7
Καταλήξαμε να ασχολούμαστε με έναν σωρό πράγματα που μας αποπροσανατόλιζαν
και μάλιστα χωρίς σπουδαία αποτελέσματα στους αγώνες.
Χρειαζόμασταν τεχνικό διευθυντή κλάσης.
Στη Φόρμουλα 1, αυτοί είναι δυσεύρετοι.
Άρχισα να καλώ τον Ρος, περίπου μία φορά τον μήνα.
Δεν το έβαζε κάτω.
Ήταν μια φιλική συνομιλία.
Μου υπενθύμιζε την παρουσία του.
Η Ferrari ήθελε πολύ να γυρίσω
και να κάνω ό,τι έκανα και πριν, που δεν με ενδιέφερε.
Ο Νικ και η Honda μού πρόσφεραν ένα βήμα παραπάνω στην καριέρα μου.
Να είμαι επικεφαλής.
Γενικό κουμάντο.
Ο πιο επιτυχημένος τεχνικός διευθυντής των τελευταίων ετών
ανέλαβε επικεφαλής της Honda.
Ρος, καλώς όρισες.
Ευχαριστώ. Χαρά μου.
Ήταν μεγάλο γεγονός.
Και σήμαινε πολλά, θεωρώ, και εντός της Φόρμουλα 1.
Θυμάμαι να είμαστε στο Μπράκλεϊ,
στις εγκαταστάσεις μας. Καθόμασταν κάτω.
Τζένσον Μπάτον Οδηγός
Και ανακοινώνεται ότι ο Ρος εντάχθηκε στην ομάδα.
Πριν καν πει το παραμικρό, το ηθικό ανεβαίνει
λόγω των επιτευγμάτων του.
ΒΕΛΓΙΚΟ ΓΚΡΑΝ ΠΡΙ
Το 2005 είσαι στη Ferrari.
Αρπάζεις τις νέες ευκαιρίες.
Ο πρώην διευθυντής σου...
Ρούμπενς Μπαρικέλο Οδηγός Brawn GP
ο Ρος Μπρον, αφήνει τη Ferrari και πάει στη Honda.
Όλοι στη Φόρμουλα 1 γνώριζαν το βιογραφικό του Ρος.
Προφανώς, λοιπόν, ήμουν χαρούμενος.
Μιλήσατε μαζί του;
Του είπατε καλή επιτυχία;
Κάνατε κάποια...
Θεωρώ ότι η Honda τού έκανε καλή προσφορά.
Και ήταν πολύ έξυπνο εκ μέρους της να προσλάβει ένα τέτοιο στέλεχος.
Πάντα έβρισκα τον Ρος πολύ ευγενικό, άψογο στην επικοινωνία...
Κρίστιαν Χόρνερ Επικεφαλής Red Bull Racing
μα τρομερά ανταγωνιστικό.
Ένας γελαστός δολοφόνος.
Όλοι είστε γελαστοί δολοφόνοι.
Η εικόνα που υπήρχε για τον Ρος ήταν αυτή μιας τακτικής ιδιοφυΐας.
Ενός εξαιρετικού διαχειριστή ανθρώπινου δυναμικού.
Μπέρνι Έκλεστοουν CEO F1 Group
Σ' αυτό ήταν καλός.
Εμπνέει εμπιστοσύνη στους άλλους,
επειδή δείχνει αθώος και άκακος.
Συνεπώς, οι άλλοι τού έδειχναν...
τυφλή εμπιστοσύνη.
Διακρίνω ένα "αλλά".
Όχι "αλλά". Όχι όλοι.
Δηλαδή;
Δεν τον εμπιστεύονταν όλοι.
Ήταν ένα μεγάλο στοίχημα για τον Ρος
να φύγει από την άνετη θέση του σε μια Ferrari κυρίαρχη και να ρισκάρει.
Και η Honda δεν ήταν μικρή ομάδα.
Είχε έναν από τους μεγαλύτερους προϋπολογισμούς
μα μέτριες επιδόσεις.
Έπρεπε να ξυπνήσει ο κοιμισμένος γίγαντας.
Ήταν φιλοδοξία;
Θεωρείτε ότι ίσως ήθελε να...
Να αποδείξει ότι μπορούσε να νικήσει και με άλλη ομάδα. Ναι.
Σε σχέση με το μονοθέσιο του 2008,
το πρώτο που είπε ο Ρος ήταν "Τέλος το παραμύθι.
Είναι για τα μπάζα. Ξεχάστε τις νίκες μ' αυτό".
Τζοκ Κλίαρ Μηχανικός Αγώνα Μπαρικέλο
Εκείνη τη χρονιά, μετά την έναρξη των αγώνων,
δεν θα του δίναμε σημασία.
Επρόκειτο να ισχύσουν νέοι κανονισμοί,
και ήταν καίριας σημασίας να εστιάσουμε απόλυτα σ' αυτούς.
Ήταν μια μεγάλη ευκαιρία.
Δεν νομίζω να πήρε άλλος αυτήν τη στρατηγική απόφαση.
Κάθε λίγα χρόνια, οι κανονισμοί της Φ1 αλλάζουν.
Σχεδόν όλοι στοχεύουν στη βελτίωση της ασφάλειας,
περιορίζοντας τις ταχύτητες των μονοθεσίων.
Οι αλλαγές ψαλιδίζουν τα φτερά των σχεδιαστών,
και όλες οι ομάδες στην ουσία ξεκινούν από το μηδέν.
Αρχίζοντας να εξετάζουν τον σχεδιασμό,
οι ομάδες βλέπουν είτε προβλήματα είτε ευκαιρίες.
Η Φ1 αποτελεί την κορωνίδα των μηχανοκίνητων σπορ.
Οι κορυφαίες ταχύτητές της
οφείλονται στην επίτευξη μεγάλης αρνητικής άντωσης,
και άρα απίστευτης πρόσφυσης και ταχύτητας στις στροφές.
Οι νέοι κανονισμοί του 2009 έθεσαν περιορισμούς ως προς την αεροδυναμική,
μειώνοντας την αρνητική άντωση:
Τη ροή αέρα γύρω και μέσα από το μονοθέσιο που το πιέζει προς τα κάτω.
Ήθελαν να κάνουν τους αγώνες πιο κλειστούς, με πιο πολλά προσπεράσματα.
Σε μια σημαντική συνάντηση για τον σχεδιασμό του μονοθεσίου,
ένας πολύ νεαρός Ιάπωνας αεροδυναμιστής
σήκωσε το χέρι του και είπε ότι είχε μια ιδέα,
καθοριστική για μεγαλύτερη αρνητική άντωση στο πίσω μέρος του αυτοκινήτου
σε σχέση με τους στόχους των κανονισμών.
Είναι το αντίθετο της γνωστής ταινίας Χαμένος στη Μετάφραση.
Λοΐκ Μπιγκουά Επικεφαλής Αεροδυναμικής
Κάτι βρήκαν στη μετάφραση.
Κάτι που ένας Άγγλος δεν μπορούσε να δει.
Παίρνεις τον κανονισμό λέξη προς λέξη και λες "Γιατί δεν κάνουμε αυτό;"
Σκοπός του κανονισμού ήταν να μειώσει την αρνητική άντωση.
Ο διαχύτης είναι ζωτικής σημασίας.
Μ. Μιναγκάουα Αεροδυναμιστής
Τι είναι ο διαχύτης;
Το μέρος του αμαξώματος στους πίσω τροχούς, που βλέπει κάτω.
Κάτω από το μονοθέσιο επιδιώκεις να έχεις χαμηλή πίεση,
η οποία θα το διατηρεί κοντά στο έδαφος.
Είχαν τεθεί κάποιες προδιαγραφές, αλλά όχι αρκετά αναλυτικές.
Υπήρχε το περιθώριο να μπει κι άλλος διαχύτης,
και να συνδυαστεί με τον πρώτο.
Έτσι γεννήθηκε ο διπλός διαχύτης.
Ένα σχεδιαστικό παραθυράκι στους νέους κανονισμούς.
Αυτό αύξησε την αρνητική άντωση πολύ παραπάνω
από τους στόχους των νέων κανονισμών, χαρίζοντας καλύτερη πρόσφυση
και μεγαλύτερη ταχύτητα στις στροφές.
Μεγαλύτερη ταχύτητα στις στροφές σήμαινε ταχύτερες ευθείες.
Όλα κούμπωναν ιδανικά.
Για κάτσε, κάτι καλό έχει σκεφτεί αυτός.
Είναι μια νέα ευκαιρία.
Όσο το σκεφτόμασταν, τόσο κατανοούσαμε τις προοπτικές.
Όποιο πλεονέκτημα έχεις στη Φ1 είναι μόνο προσωρινό,
όμως εμείς είχαμε την ευκαιρία μας
και είχαμε έναν τρόπο να πετύχουμε ό,τι επιδιώκαμε.
Δεν είχαμε ιδέα γι' αυτό που θα συνέβαινε.
Ποιος είναι αυτός;
Πού θα σταματήσει η πτώση;
Νέα κατρακύλα του χρηματιστηρίου.
Δύο κολοσσοί, η Merrill Lynch και η Lehman Brothers,
λύγισαν από την κρίση σε χρηματαγορά και ακίνητα.
Οι φετινές απώλειες φτάνουν στα επίπεδα-ρεκόρ των 3,7 τρις δολαρίων.
Ο ίδιος ο καπιταλισμός δείχνει να κλονίζεται.
Κατέρρευσε η Lehman Brothers.
Μετά απ' αυτό, στη Honda, οι παραγγελίες αυτοκινήτων σταμάτησαν.
Χιρόσι Όσιμα Στέλεχος Honda Motorsports
Έπρεπε, λοιπόν, να σταματήσει η γραμμή παραγωγής μας.
28 ΝΟΕΜΒΡΙΟΥ 2008
Δεχτήκαμε μια πρόσκληση να συναντηθούμε με ένα στέλεχος της Honda.
Τον κύριο Όσιμα.
Με τον κύριο Όσιμα είχα συνεργαστεί πολλά χρόνια.
Δεν ξέραμε ότι ήταν στη χώρα.
Χίθροου
Υποθέταμε
ότι θα ζητούσαν κάποιες περικοπές.
Μπήκαμε σε ένα δωματιάκι με τον κύριο Όσιμα,
ο οποίος ήταν ξεκάθαρα αναστατωμένος, πράγμα ανησυχητικό.
Και τι είπε;
Το θέμα δεν ήταν τι είπε, αρχικά. Ήταν ότι έκλαιγε.
Και ανακοίνωσε ότι η Honda σταματούσε.
Όλα είχαν φτάσει στο τέλος τους.
Με την οικονομία σε κατάρρευση...
Σε τέτοιες συνθήκες, δεν είναι απαραίτητος ο μηχανοκίνητος αθλητισμός.
Έτσι, η διοίκησή μας αποφάσισε να εγκαταλείψει τη Φ1.
Είπε "Ενημερώστε το προσωπικό ότι ως εδώ ήταν"
και "Κατεβάστε ρολά".
Υπήρξε στιγμή, ενώ ήσασταν στους διαδρόμους,
που κοιταχτήκατε και ειπώθηκε κάτι του τύπου...
Ο Ρος γυρνάει στον Νικ Φράι σε φάση "Τι διάολο;"
Κι ο Νικ του απαντάει "Έλα μου, ντε".
Σίγουρα ήταν μια πολύ ανώμαλη προσγείωση.
Το μυαλό έτρεχε με χίλια, ξαφνικά βλέπαμε κατάματα...
Αναρωτιόμουν τι μπορούσαμε να κάνουμε.
Ήμασταν απροετοίμαστοι για την ενέδρα που ακολούθησε.
Μας έφεραν προ τετελεσμένων. Μας κάλεσαν σε μια πολύ μεγαλύτερη αίθουσα
με δικηγόρους και ειδικούς σε θέματα προσωπικού.
Στην ουσία, αυτό ήταν το εκτελεστικό απόσπασμα.
Δεν έβλεπαν καμία εναλλακτική.
Μόνο να κλείσουν την εταιρεία, να απολύσουν τους πάντες,
να αποσυρθούν από τη Φόρμουλα 1 και να συνεχίσουν τις δουλειές τους.
Αρχίσαμε να αμυνόμαστε.
Δηλώσαμε ότι δεν ήταν απλό, σε φάση "ο τελευταίος να σβήσει τα φώτα".
Αυτό αποκλειόταν.
Μιλάμε για μεγέθη που...
Δεν πατάς ένα κουμπάκι και το κλείνεις.
Είναι αδιανόητο ότι το θεωρούσαν εφικτό.
Ήταν παράβαση κανονισμών.
Ήταν παράνομο.
Δεν είχαν περιθώρια ελιγμών.
Έτσι, κερδίσαμε χρόνο.
Κερδίσαμε χρόνο για να σκεφτούμε τι μπορούσαμε να κάνουμε.
Νομικά, η Honda έπρεπε να δώσει σε όλους τρίμηνη ειδοποίηση
πριν προχωρήσει σε απόλυση.
Αλλά ο Ρος και ο Νικ έπεισαν τη Honda ότι θα έβρισκαν αγοραστή.
Όχι μόνο θα ήταν φτηνότερο από τις μαζικές απολύσεις
και τις πολλές αποζημιώσεις,
αλλά θα έσωζε και 700 θέσεις εργασίας.
Ζητήσαμε έναν μήνα για να προσπαθήσουμε να βρούμε αγοραστή για την ομάδα.
Γυρίσαμε πίσω...
Μπράκλεϊ
και είπαμε σε όλους τα νέα.
Η Honda έχει αποφασίσει να αποσυρθεί από τη Φόρμουλα 1.
- Να πάρει ο διάολος... - Δεν θα συμμετάσχουν το 2009.
Αυτό σημαίνει ότι κινδυνεύουμε όλοι να χάσουμε τη δουλειά μας.
Πώς ήταν να λέτε στο προσωπικό στο Μπράκλεϊ
ότι είχαν τρεις μήνες ακόμα; Πώς το διαχειρίστηκαν;
Σοκ. Όλοι ήξεραν ότι η οικονομική κατάσταση ήταν άθλια.
Και πάλι, όμως, ήταν τρομερό σοκ.
Το πρώτο που είπα ήταν "Μα πώς;"
Νίκολα Άρμστρονγκ Υπεύθυνη Τύπου
"Φεύγουν έτσι απλά;"
Ήταν η δουλειά μου, κι εκεί βρίσκονταν άλλοι 500 άνθρωποι...
Σάιμον Κόουλ Μηχανικός Πίστας
που ξαφνικά έμεναν ξεκρέμαστοι.
Πλησίαζαν τα Χριστούγεννα.
Βιώναμε μια οικονομική κρίση.
Μάλλον κακή στιγμή να μείνεις άνεργος...
Ματ Ντιν Επικεφαλής Μηχανικός
να ψάχνεις δουλειά.
Είχα σπίτι μισοτελειωμένο, γυναίκα σε προχωρημένη εγκυμοσύνη.
Είχα έντονη φόρτιση.
Ο αντίκτυπος ήταν τεράστιος.
Ήταν πράγματι μια απτή αποτύπωση
των δεινών της οικονομικής κρίσης.
Λόγω αυξημένων δαπανών και έλλειψης επιτυχιών,
μόνο η σύντομη επίτευξη συμφωνίας
θα αποτρέψει τη διάλυση της ομάδας και την απώλεια 800 θέσεων εργασίας.
5 ΔΕΚΕΜΒΡΙΟΥ 2008
Γεια σου, Τζένσον.
Τι θα τους πεις σήμερα;
Ο Ρίτσαρντ Γκόνταρντ, ο ατζέντης του Τζένσον, μου είπε
"Κοίτα, δεν νομίζω να πάρουμε μέρος φέτος.
Υπάρχει κάποια ελεύθερη θέση για τον Τζένσον;"
Κι εγώ απάντησα "Παιδιά, είμαστε γεμάτοι.
Έχουν περάσει μεσάνυχτα. Σταχτοπούτες τέλος".
Καταρχάς, είχα πάθει σοκ.
Μετά απ' όσα είχαμε περάσει για μια διετία, ήταν σκληρό.
Και είπε "Δεν βλέπω καμία διέξοδο".
Το συμβόλαιό σου λήγει, δεν ξέρεις αν υπάρχει ομάδα,
δεν ξέρεις πού μπορείς να πας,
ενώ κλείνεις 14 χρόνια στη Φόρμουλα 1.
Τελειώνει εδώ η καριέρα σου;
Τότε, η γυναίκα μου νόμιζε πως ήμουν τρελός.
Κι οι φίλοι μου το ίδιο,
γιατί εγώ επέμενα να πιστεύω πως θα είχα δουλειά.
Σκεφτόμουν "Μήπως να πάρω το αεροπλάνο να πάω εκεί;"
Ο Ρος μού είπε "Μην έρθεις.
Δεν είναι καλή στιγμή".
Ήταν μια δύσκολη περίοδος.
Έμεναν μετέωροι τόσο αργά στη σεζόν,
ώστε δεν έβρισκαν άλλη θέση.
Αν ορθοποδούσαμε, ξέραμε ότι θα είχαμε αυτομάτως δύο καλούς οδηγούς
και ότι δεν θα πήγαιναν πουθενά.
Μίλησα με τον Ρος, με τον Ρίτσαρντ και μερικούς άλλους.
Εντάξει.
Και υπάρχουν ορισμένα θετικά στοιχεία.
Όμως, το ζήτημα είναι να διατηρήσουμε το θετικό μας πνεύμα.
Ναι, σ' αυτό συμφωνούν όλοι εδώ...
Ακριβώς. Και ως ενιαία ομάδα.
Θυμάμαι ότι μιλήσαμε στο προσωπικό.
Αν τα παρατούσαμε, δεν θα 'χαμε τίποτα να πουλήσουμε.
Έχουμε δύο επιλογές:
Να αποχωρήσουμε με την ουρά στα σκέλια.
Ή να παλέψουμε.
- Θα παλέψουμε; - Ναι!
Πλέον, κινδυνεύαμε όλοι...
Άλεξ Χαρτ Μηχανουργείο
αλλά μας είπαν να συνεχίσουμε.
Βασικά, δουλεύαμε για τις καριέρες μας.
Για το μέλλον μας.
Η προσπάθεια που καταβάλλαμε τότε ήταν πελώρια.
Έπρεπε να βάλουμε τα δυνατά μας για τους επόμενους μήνες,
να αυξήσουμε τις πιθανότητές μας.
και δεν επιτρεπόταν να εφησυχάσει κανείς μας.
Εκείνο που, κατά τη γνώμη μου, είχε σημαντικό αντίκτυπο σε όλους μας
ήταν ότι ελάχιστοι έφυγαν.
Ελάχιστοι έσπευσαν προς την έξοδο.
Στο πίσω μέρος του μυαλού σου, λες
"Ο Ρος δεν έφυγε.
Θα βρεθεί λύση".
Σχεδόν θυσιάσαμε το 2008...
Τζέιμς Βάουλς Στρατηγική Αγώνων
για να επενδύσουμε σε ένα επιτυχημένο 2009.
Τώρα δεν σταματάμε.
Το μονοθέσιο θα πάει οπωσδήποτε στη Μελβούρνη.
Ακόμα και με απειλή όπλου. Ακόμα και μόνο για έναν αγώνα.
Θα γίνει πάση θυσία.
Το πνεύμα τους σε τόσο αντίξοες συνθήκες ήταν φανταστικό.
Μας κράτησαν ζωντανούς.
Μας έδωσαν μια βάση για το 2009.
Τα νεότερα είναι ότι συνεχίζουμε τη δουλειά μας.
Η Honda θα πληρώνει το προσωπικό για τρεις μήνες,
στο οποίο διάστημα
ελπίζουμε να βρούμε κάποιον να αναλάβει την ομάδα.
12 ΕΒΔΟΜΑΔΕΣ ΜΕΧΡΙ ΤΗΝ ΕΝΑΡΞΗ
Ο χρόνος μετρούσε αντίστροφα, έτσι;
Ο πρώτος αγώνας, αν δεν κάνω λάθος, είναι στις 29 Μαρτίου.
Για να επιβιώσετε, χρειάζεστε επενδυτές.
Την τεχνική πλευρά τη χειρίστηκε ο Ρος.
Η εύρεση επενδυτών ήταν δική μου υποχρέωση.
Όταν προκύπτουν τέτοιες καταστάσεις,
ο κόσμος είναι γεμάτος καιροσκόπους.
Όλοι ήθελαν να μπουν στο παιχνίδι.
Ήταν τεράστια ευκαιρία να αποκτήσουν ομάδα.
Υπήρχαν άνθρωποι που,
όταν τους ελέγξαμε, ήταν αμφίβολης αξιοπιστίας.
Μάλιστα, αργότερα δύο πήγαν φυλακή.
Ήμασταν στη δίνη μιας πελώριας οικονομικής κρίσης.
Είχαμε ακραίες περιπτώσεις καιροσκόπων.
Όσοι σκέφτονταν να αναλάβουν ζητούσαν χρήματα από τη Honda.
Γι' αυτό η Honda σκέφτηκε να μας κλείσει,
επειδή ήξερε ότι κανείς δεν μπορούσε να αναλάβει μια τέτοια δέσμευση.
Κι όμως, κάποιος μπορούσε.
Ας πούμε.
Συνέλαβα την ιδέα μιας εξαγοράς από τη διοίκηση,
λόγω της έλλειψης εναλλακτικών.
Για τη Honda, ως οργανισμό,
η εξαγορά από τη διοίκηση κι όχι τρίτους...
Κάρολαϊν Μακγκρόρι Νομικό Τμήμα
δεν αποτελούσε συνήθη πρακτική,
επομένως δεν ήταν εύκολο να πειστεί ότι ήταν μια έγκυρη επιλογή.
Νομίζω πως εκείνη το έβλεπε, κι είναι εύλογο αυτό,
ως επιβράβευση μιας αποτυχίας.
Δεν είχαμε επιτυχίες.
Όμως, ήταν η μόνη διαθέσιμη επιλογή.
Διαφορετικά, η ομάδα θα διαλυόταν.
Και θεωρώ ότι το κλειδί ήταν ο Ρος.
Έχω μεγάλη εμπιστοσύνη στον Ρος.
Αν είναι αυτός εκεί, μπορώ να του πουλήσω την ομάδα.
Ένιωθαν μια ευθύνη απέναντί μου.
Απέναντι στο προσωπικό.
Έβλεπαν ότι αυτή η συμφωνία ήταν πιο αξιοπρεπής
από τη διάλυση της ομάδας.
Το συζήτησα με τη σύζυγό μου.
Είπε "Εξασφάλισε το σπίτι μας.
Από κει και πέρα κάνε ό,τι θες".
6 ΕΒΔΟΜΑΔΕΣ ΑΚΟΜΑ
Η ομάδα της Honda φέτος αποκτά νέα ταυτότητα.
Υπήρχαν φόβοι ότι θα έκλεινε εντελώς.
Πλέον, ανώτερο στέλεχός της δήλωσε
ότι θα βρίσκεται στην εκκίνηση σε λίγες βδομάδες.
Κατά κάποιον τρόπο, πείσατε τη Honda να αλλάξει γνώμη και να συμφωνήσει.
Για να μας κλείσουν, θα ξόδευαν 100 εκατ.
Είπαμε "Μην τα σπαταλήσετε. Δεν θα μείνει τίποτα.
Αν δεχτείτε να αγοράσουμε την ομάδα
και μας δώσετε 90 εκατ. δολάρια από τα έξοδα του κλεισίματος,
μπορούμε να διατηρήσουμε μια βασική δομή.
Θα αναλάβουμε όλες τις υποχρεώσεις προς το προσωπικό.
Άρα γιατί να μην τρέξουμε για μια σεζόν;"
Γιατί λέει ο κόσμος ότι ήσασταν η ομάδα Φ1 της μίας λίρας;
Όταν κλείσαμε τη συμφωνία, έδωσα μία λίρα στο στέλεχος της Honda,
ως τυπική επισφράγιση.
Ξέρω ότι την έχει ακόμα.
- Έχετε τη λίρα; - Ναι.
- Εδώ; - Ναι.
- Θέλετε να τη δείτε; - Ναι.
Να δω τη λίρα με την οποία αγοράστηκε η ομάδα.
Πάντα την έχω μαζί μου.
Είχατε σκεφτεί πώς θα ονομάζατε την ομάδα;
Είχε γίνει πολλή συζήτηση.
Η συμβολή μου στο μάρκετινγκ.
- Το όνομα; - Το όνομα.
Ένιωσα άβολα με την ιδέα, αλλά φαινόταν να αρέσει σε όλους.
Κι η ιδέα έμεινε.
Παραδέχομαι ότι κολακεύτηκα. Ήταν τιμή μου που επέλεξαν το όνομά μου.
Στη σκέψη ότι η ομάδα θα είχε το επώνυμό μας,
η πρώτη μου αντίδραση ήταν "Καμιά εναλλακτική;"
Τζιν Μπρον Σύζυγος Ρος
Το μονοθέσιο ήταν αδοκίμαστο, σκέφτηκα.
Δεν ήξερα αν ήταν αξιόπιστο.
Ή πόσο γρήγορο ήταν.
Και βγαίνει με το όνομά σας.
Σαν ο κολλητός σου να βάζει το όνομά του σε Φόρμουλα 1
και να λέει "Να μια ομάδα αγώνων".
Τόσο απλό είναι;
Κι όμως.
Ο Ρος είναι πλέον ιδιοκτήτης ομάδας.
Αφεντικό.
Συνάδελφος.
Ναι, εξεπλάγην μ' αυτό.
Σκεφτήκατε αν θα ήταν δυνατοί;
Ο Ρος είναι ένα άτομο,
κι αυτό είναι από τις αρετές του,
εξαιρετικά οργανωτικό.
Τι πρέπει να κάνω φέτος, τι του χρόνου,
διότι στη Φόρμουλα 1 η επιτυχία δεν έρχεται σε 12 μήνες,
ούτε καν σε 24, εκτός αν μπορείς να έχεις βοήθεια.
Υπήρξε ένας οργασμός δραστηριότητας στα παρασκήνια.
Όλοι σε αυτήν εδώ τη σκηνή μας βοήθησαν να διατηρήσουμε την ομάδα μας.
Εγώ ο ίδιος, ο Ρος και σύσσωμοι οι 700 εργαζόμενοί μας τους ευχαριστούν.
Είναι η πρώτη φορά στην ιστορία της Φ1, απ' όσο την έχω ζήσει ο ίδιος,
που είδα όλες τις ομάδες να λειτουργούν συλλογικά
για να στηρίξουν μια μικρή ομάδα
και να δώσουν στον Ρος την ευκαιρία να τη σώσει ή να την πουλήσει.
Φυσικά, το μεγάλο ερώτημα ήταν
τι κινητήρα θα έβαζε ο Ρος;
Δεν ήταν μικρό πρόβλημα.
- Είναι τεράστιο πρόβλημα. - Σωστά.
Αρχικά, απευθυνθήκαμε στη Honda.
"Κατανοητό ότι θέλετε να αποσυρθείτε,
αλλά θα μας πουλήσετε τον κινητήρα σας;"
Εισπράξαμε ένα κατηγορηματικό όχι.
Είμαστε πεπεισμένοι ότι η πρώην Honda μπορεί να έχει μέλλον.
Όλοι ήθελαν να επιβιώσουμε, αλλά εμείς δεν είχαμε κινητήρα.
Είχαμε διαβεβαιώσεις από Ferrari και Mercedes
ότι θα μας βοηθούσαν σ' αυτό,
ωστόσο δεν ξέραμε κατά πόσον ένας κινητήρας Ferrari
ή Mercedes θα κούμπωνε σ' εμάς.
Δεν νικάς τη Ferrari με κινητήρα Ferrari.
Όσο πλησιάζεις, θα βλέπεις τον δικό σου να γίνεται χειρότερος.
Η Mercedes-Benz είχε συνεργασία 25 ετών με τη McLaren.
Η McLaren είχε αποκλειστικά δικαιώματα στον κινητήρα της Mercedes,
εκτός αν προέκυπτε διαφορετική συμφωνία.
Ο Μάρτιν Γουίτμαρς ήταν επικεφαλής της FOTA, της Ένωσης Ομάδων Φόρμουλα 1.
Πίεσε τον Νόρμπερτ Χάουγκ της Mercedes, καθώς και το ΔΣ της εταιρείας, να πουν
"Ας τους κρατήσουμε στο άθλημα.
Ας τους δώσουμε κινητήρα".
Μου είπε "Δεν νιώθω άνετα που σου κάνω την ερώτηση,
μα το ΔΣ μου ανησυχεί ότι θα διαλυθείτε
πριν μας πληρώσετε.
Τι εγγυήσεις μπορούμε να έχουμε;"
Πληρώστε μπροστά.
- Και πάρτε κινητήρες. - Βέβαια.
Δεν έγινε κι έτσι...
Νόρμπερτ Χάουγκ Επικεφαλής Mercedes
Πάντως, ζητούσα ευγενικά όσο το δυνατόν ταχύτερη αποπληρωμή.
Εσείς θα σας δίνατε κινητήρα;
Θέλω να πιστεύω πως ναι.
Αλλά, αν δεν βρεθείς σ' αυτήν τη θέση,
δεν μπορείς να ξέρεις.
Όταν πήραμε τον κινητήρα,
είχαμε φτάσει σε μια στιγμή όπου δύσκολα προλαβαίναμε τον πρώτο αγώνα.
Σε τέτοιο χρονικό σημείο, ακόμα κι η σκέψη
είναι τρομακτική.
Αντιμετωπίζαμε τεράστιες προκλήσεις,
αλλά θεωρώ ότι όλος ο οργανισμός είχε δεχθεί μια τονωτική ένεση.
Πάει το εμπόδιο, έχουμε μια ευκαιρία.
Ας μην πάει χαμένη.
Δημιούργησε μεγάλη συσπείρωση. Το κλίμα ήταν καταπληκτικό.
Στ. Πάρκιν-Μορς Τεχνικός Σύνθετων Υλικών
Ένιωθες αναπόσπαστο μέλος μιας πολύ ξεχωριστής ομάδας,
όπου ο ένας μπορούσε να βασιστεί στον άλλον για οτιδήποτε.
Στην ουσία, έκαναν μια κοπτοραπτική.
Πήραν κινητήρα και κιβώτιο ταχυτήτων και τα στρίμωξαν στο μονοθέσιο.
Για έξι μέρες,
δούλευαν στο αυτοκίνητο τρεις βάρδιες το 24ωρο.
Ναι.
Αυτό που κατάφεραν μάλλον δεν είχε ξαναγίνει.
Ρον Μέντοους Αθλ. Διευθυντής
Εγκατέστησαν κινητήρα σε αμάξι σχεδιασμένο για άλλον κατασκευαστή.
Συγκλονιστικό.
1 ΜΑΡΤΙΟΥ 2009
ΠΡΩΤΗ ΔΟΚΙΜΗ
Την περίοδο πριν από τους αγώνες, γίνονταν δοκιμές σε πίστες.
Το ξέραμε.
Είχαμε μια προσομοίωση και μια πρόβλεψη,
που μας έδειχναν τι γύρο να περιμένουμε.
Δεν καταλαβαίναμε τι είχε πάει στραβά,
γιατί μας έδειχναν ότι θα ήμασταν ένα, ενάμισι δευτερόλεπτο ταχύτεροι
από τους χρόνους που πετύχαιναν στη Βαρκελώνη.
Φυσικά, είχαμε πολλές επιφυλάξεις
με τους δικούς μας που μας έδωσαν αυτά τα νούμερα.
"Δεν είναι σαφές ότι τα υπολογίσατε λάθος;"
Σιγά μην ήμασταν δύο δεύτερα ταχύτεροι απ' όλους.
Και μας απάντησαν "Ελέγξαμε τα στοιχεία.
Επιμένουμε. Δύο δεύτερα ταχύτεροι".
-"Σοβαρά τώρα;" - Αυτό κυκλοφόρησε στο εργοστάσιο.
Τα κάναμε τόσο πολύ μαντάρα
ή έχουμε φτιάξει κάτι πολύ ξεχωριστό;
3 ΕΒΔΟΜΑΔΕΣ ΜΕΧΡΙ ΤΟΝ ΠΡΩΤΟ ΑΓΩΝΑ
Πήγαμε το μονοθέσιο για δοκιμές στο Σίλβερστοουν.
Πρέπει να δίναμε εντύπωση γελοίων ερασιτεχνών.
Ήταν σαν κατασκήνωση.
Πριν το αυτοκίνητο να πάει για δοκιμές μαζί με τα άλλα,
έπρεπε να τρέξουν μόνοι, να ελέγξουν μήπως έπεφταν κομμάτια,
να δουν ότι λειτουργούσε σωστά.
Έβαλα μπροστά. Βγήκα έξω.
Και μόνο τα χαμόγελα στα πρόσωπα όλων...
Ήταν μια ωραία στιγμή, να το βλέπεις να κυλάει στην πίστα.
Άντριου Σόβλιν Μηχανικός Μπάτον
Ξαφνικά, γινόταν πραγματικότητα.
Ως προς τις επιδόσεις, δεν γίναμε σοφότεροι.
Απλώς κάναμε γύρους, πάντως δούλευε.
Ως εδώ καλά.
Το μονοθέσιο μπήκε σε νταλίκα και πήγε στη Βαρκελώνη για δοκιμές.
ΒΑΡΚΕΛΩΝΗ
Πίστα Καταλωνίας
Τότε, ήταν η πρώτη φορά που είδαμε τον διπλό διαχύτη σε Toyota,
σε μια Williams.
Όταν αποκαλύφθηκε το μονοθέσιο του Ρος σε δοκιμές στο Σίλβερστοουν,
από τις φωτογραφίες που είδαμε...
Είδατε φωτογραφίες; Πού τις βρήκατε;
Είχαν διαρρεύσει...
Είδαμε ότι είχε διπλό διαχύτη.
ΔΕΥΤΕΡΗ ΔΟΚΙΜΗ ΠΡΟΕΤΟΙΜΑΣΙΑΣ
Δεν ανησυχούσαν τόσο για μας.
Και γιατί, άλλωστε;
Στήσαμε αμάξι με λάθος κινητήρα
κι είχαμε πίσω μας βαρύ ιστορικό μετριότητας,
όταν είχαμε στη διάθεσή μας έξι μήνες, όχι έξι βδομάδες.
Κανείς δεν μας έβλεπε ως σοβαρή απειλή, είμαι βέβαιος.
Όταν αποσύρεται η Honda, ο Ρος Μπρον λέει, μαζί με τον Νικ Φράι,
"Η διοίκηση θα αναλάβει την εταιρεία και θα την κρατήσει ζωντανή".
Εσύ σκέφτεσαι πως έχεις πάει από τη Ferrari στη Honda,
και μετά σε ανεξάρτητη ομάδα...
χωρίς πόρους,
χωρίς χορηγίες.
Αλλά είσαι απών από τις δοκιμές.
Πράγματι.
Γιατί;
Εκείνη τη στιγμή, δεν είχα συμβόλαιο.
Στο μυαλό μας, ο Τζένσον ήταν πάντα μαζί μας.
Ο Ρούμπενς ήταν μια επιλογή.
Δεν είχε συμβόλαιο.
Δεν το λέω για να τον υποτιμήσω,
μα ήταν μια βολική, ασφαλής λύση.
Είχα συνεργαστεί μαζί του και γνώριζα ακριβώς πώς σκεφτόταν.
Μπορούσα να βασιστώ πάνω του.
Όμως, είχα δελεαστεί από δύο τρεις άλλους οδηγούς
με μεγάλους χορηγούς, που παρέμεναν διαθέσιμοι
και μπορούσαν να φέρουν λεφτά στην ομάδα.
Αλλά κατάφερα να πείσω τους υπόλοιπους στην ομάδα
ότι ο Ρούμπενς θα ήταν μια καλή επένδυση.
Όλες οι ομάδες είχαν ήδη έξι μέρες δοκιμών.
Θυμάμαι τον Ρος να μου λέει
"Πρόσεχε".
Τα ανταλλακτικά δεν μας περίσσευαν.
Ο Τζένσον βγήκε και έκανε μερικούς γύρους, κι όταν γύρισε μίλησε
για κακή ισορροπία και το ένα και το άλλο θέμα.
Εμείς του είπαμε "Εντάξει,
αλλά έκανες τον δεύτερο ταχύτερο γύρο των δοκιμών,
ενώ ήμασταν ανέτοιμοι κι αρχίσαμε αργά".
Εγώ είπα "Τι;"
Μετά, όταν άρχισε να κάνει προσαρμογές, έγραψε τον ταχύτερο γύρο.
Ξεκάθαρα, το μονοθέσιο ήταν εξαιρετικό.
Μέχρι που πολλοί μηχανικοί πήγαν και πόνταραν πάνω του.
Ήταν αρκετά γρήγοροι από την αρχή,
και όλοι, σε όλες τις ομάδες, μαζί κι εγώ, ήμασταν σίγουροι πως...
Καταλαβαίνετε, ο Ρος Μπρον πήρε την ομάδα στο παρά πέντε.
Φελίπε Μάσα Οδηγός
Δεν έχουν χρήματα, άρα ψάχνουν χορηγό.
Συνεπώς, οφείλουν να δείξουν ότι είναι ανταγωνιστικοί,
κι έτσι αφαίρεσαν βάρος, για να είναι απλώς γρήγοροι.
Η αναπόφευκτη δημοσιότητα που περιβάλλει τις επιδόσεις στις δοκιμές.
Κάποιες ομάδες που ψάχνουν χρήματα...
Ρον Ντένις Διευθυντής McLaren
ρυθμίζουν τα μονοθέσια με στόχο έναν ταχύ γύρο.
Φυσικά, αυτό είναι πολύ σημαντικό στις κατατακτήριες,
αλλά στον αγώνα δεν κάνει τόση διαφορά.
Πώς είναι τόσο ανταγωνιστικοί;
Άργησαν. Δεν είχαν χρήματα.
Αλλά βλέπεις ένα μονοθέσιο που στήθηκε με το μυαλό στους νέους κανονισμούς.
Ήδη από την άφιξή του,
ο Ρος ξέχασε το υπάρχον αυτοκίνητο κι εστίασε στο μελλοντικό.
Με γεμάτο ντεπόζιτο, ήταν πιο γρήγοροι από τους άλλους χωρίς καύσιμο.
Ξαφνικά, διαπιστώνω ότι οι τύποι ήταν πραγματικά γρήγοροι.
Ναι, έψαχναν χορηγό,
αλλά η ταχύτητα του μονοθεσίου και η κίνησή του στην πίστα
πρόδιδαν μεγάλες βελτιώσεις.
Όταν είδατε πόσο γρήγοροι ήταν...
Σκέφτηκα το εξής:
"Παρόλο που σέβομαι τον Ρος και τις ικανότητές του,
να αποκτάς τόσο ανταγωνιστικό αυτοκίνητο σε τόσο λίγο χρόνο
μου φαίνεται πολύ περίεργο".
Μπορεί να ερμήνευσαν έξοχα τους κανονισμούς.
Είτε είχαν την τύχη να βρουν τον ιδανικό τρόπο να είναι ανταγωνιστικοί
είτε κάτι δεν ήταν 100% εντός των κανονισμών.
ΑΥΣΤΡΑΛΙΑ
Να σας προσφέρουμε ένα σόου στη Μελβούρνη;
Μάλλον θα τα βρούμε σκούρα.
Μπα, πάμε για δεύτερο γύρο.
Δεύτερο γύρο, ναι.
Εκείνος ο πρώτος αγώνας...
ήταν το βάπτισμα του πυρός για την Brawn GP;
Ναι. Στην ουσία, τότε άρχισε η ιστορία.
Είχαμε έρθει από το πουθενά. Κανείς δεν μας περίμενε εκεί.
Κάντε τη δουλειά σας αυτό το διήμερο. Δείξτε καθαρό μυαλό.
Έχουμε πιθανότητες.
Είχαμε χάσει μεγάλο μέρος των χειμερινών δοκιμών,
αλλά όλοι έδειχναν μεγάλη αυτοπεποίθηση και εμπιστοσύνη στην ομάδα.
Νιώθαμε σαν οικογένεια.
Ο χειμώνας που περάσαμε μαζί μας είχε φέρει πολύ κοντύτερα.
Σύμφωνα με το έθιμο,
ως νέα ομάδα, πας στο τέλος του διαδρόμου των πιτς.
Η Ferrari, η Red Bull, όλοι αυτοί, με πιο πολλές νταλίκες και χώρους,
με πελώρια τροχόσπιτα, μπόλικη επίδειξη και κέφι.
Αυτά, κατά κάποιον τρόπο,
μας βοήθησαν να νιώσουμε ότι έπρεπε να παλέψουμε.
Η εμπειρία μάς άνοιξε τα μάτια.
Σ' εμάς, εμπλεκόταν στον αγώνα κυριολεκτικά ο μισός αριθμός ατόμων.
Αντί να έχουμε 20 άτομα της Honda να ανησυχούν για τον κινητήρα,
είχαμε έναν. "Μην τον υπερθερμαίνετε".
Αυτό ήταν όλο.
Ήμασταν αουτσάιντερ.
Δύσκολα εξηγείς αυτό το συναίσθημα.
Στήσαμε μονοθέσιο που δεν υπήρχε.
Κόψαμε το πλαίσιο και βιδώσαμε κινητήρα.
Αυτό δεν το κάνεις, τόσο απλά.
Κι όμως, πήγαμε Μελβούρνη.
Για να επιβιώσετε, χρειάζεστε επενδυτές.
Ένας χορηγός που τελικά εμφανίστηκε στο μονοθέσιο ήταν ο Ρίτσαρντ Μπράνσον.
Ο Ρίτσαρντ δεν με προσέγγισε. Κάθε άλλο.
Από πολλές απόψεις, ήταν αντίπαλος.
Ο Ρίτσαρντ ήθελε να αποκτήσει την ομάδα.
Δεν ήθελε να είναι απλός χορηγός.
Ο Ρίτσαρντ είχε κάνει πρόταση στη Honda, σε όψιμο στάδιο,
που αποδείχτηκε πολύ λιγότερο δελεαστική από την εξαγορά από τη διοίκηση.
Θεωρώ ότι ο Μπρον σαφώς ήθελε να είναι ιδιοκτήτης της ομάδας.
Σερ Ρίτσαρντ Μπράνσον
Μας ήθελε μόνο ως χορηγούς.
Χρειαζόμασταν λεφτά.
Προφανώς, διέκρινε μια επιχειρηματική ευκαιρία.
Είπε ότι, με δύο εκατομμύρια, θα γινόμασταν οι πρώτοι χορηγοί.
Βασικά, δεν υπογράψαμε τίποτα.
Θα υπογράφαμε στην Αυστραλία.
Τύπωσα αυτοκόλλητα "Virgin Atlantic"
και μου άρεσε αρκετά η ιδέα να είμαστε, μαζί με τον Ρος, το αουτσάιντερ
που τα βάζει με τα θηρία.
Σίγουρα έχεις τις ωραιότερες βοηθούς.
- Μάλλον καλά τα πάμε. - Μια χαρά.
Έτσι λέω.
Όταν ήρθε ο Ρίτσαρντ, επικράτησε πανδαιμόνιο.
Ήταν υπέροχος. Σπουδαία συνέντευξη Τύπου.
Έστρεψε πάνω του την προσοχή του πάντοκ.
Έκανε αποδοτική επένδυση,
καθώς το χορηγικό πακέτο του ήταν σχετικά οικονομικό,
ενώ όλοι μας θεωρούσαν ομάδα του.
Αυτή η Brawn GP δείχνει να πετάει.
Το μονοθέσιο της Virgin, πλέον, ετοιμάζεται για απογείωση.
Η στιγμή ήταν ιδανική γι' αυτόν.
- Σωτήρας. - Ορμάει... Να μας σώσει, ναι.
Δεν ήταν ακριβώς αυτό που προσδοκούσαμε,
όμως τότε μας έφερε κάποια χρήματα.
Πριν από τον αγώνα της Κυριακής, διεξάγονται χρονομετρημένοι γύροι,
για να οριστεί η σειρά εκκίνησης.
ΚΑΤΑΤΑΚΤΗΡΙΕΣ
Το ταχύτερο μονοθέσιο αρχίζει από την πρώτη θέση.
Το πιο αργό, από το τέλος.
Σίγουρα θες ακουστικά.
Εντάξει.
Νέα σεζόν, νέοι κανονισμοί και, ποιος ξέρει,
ίσως δούμε και μια νέα τάξη πραγμάτων στην αναμέτρηση για την πολ ποζίσιον.
Εδώ, όπως λένε, τελειώνουν τα αστεία.
Για όλα όσα είχαμε περάσει και για αυτό που ξέραμε ότι είχαμε στα χέρια μας,
ήμασταν υποχρεωμένοι να αποδώσουμε.
Ήμουν ενθουσιασμένος που οδηγούσα τέτοιο αυτοκίνητο,
αλλά μου δημιουργούσε και λίγη πίεση,
επειδή δεν είχαμε γράψει πολλά χιλιόμετρα.
Έπρεπε να το προσέχουμε για τον αγώνα.
Δεν σου είπαν να μην τρακάρεις;
Πας στον πρώτο αγώνα στη Μελβούρνη, έτσι;
Και σου λένε "Να είστε γρήγοροι, παιδιά".
- Ναι. -"Μα μην τρακάρετε".
Κερδίστε, μα μην τρακάρετε. Ναι.
Μην τρακάρετε, γιατί δεν έχουμε τι; Ανταλλακτικά;
Αυτό ίσχυε για κάθε γύρο δοκιμών.
Όμως, ως οδηγοί αγώνων,
δεν ξέρουμε να πηγαίνουμε χαλαρά.
Ή οδηγείς στα όρια ή δεν είσαι τίποτα.
Εμείς οδηγήσαμε στα όρια.
Να ο Τζένσον Μπάτον.
Στην ευθεία. Ξέρει τι χρόνο θέλει.
Μπράβο. Πρώτος.
Ναι!
Ο Τζένσον Μπάτον στην πολ ποζίσιον.
Ο Ρούμπενς Μπαρικέλο δίπλα του στη σχάρα εκκίνησης.
Μετά τη Βαρκελώνη ξέραμε ότι ήμασταν γρήγοροι. Δεν ξέραμε πόσο.
Όλοι παίζουν λιγάκι με τα καύσιμα,
τα ελαστικά, τον κινητήρα.
Στις κατατακτήριες στη Μελβούρνη είχαμε το πιο πολύ καύσιμο.
Καλή δουλειά.
Υπήρχε έντονο συναίσθημα.
Δεν το λέω ελαφρά τη καρδία.
Ήταν μια πολύ φορτισμένη στιγμή.
Βλέπαμε ότι μπορούσαμε να πάρουμε την πολ ποζίσιον.
Ρίτσαρντ, τι έγιναν τα μωρά;
Δεν ξέρω.
Αναλογίζεσαι ότι είναι η πρώτη φορά σε 39 χρόνια
που νέα ομάδα παίρνει την πολ ποζίσιον στον πρώτο της αγώνα. Φοβερό.
Ήμασταν κωλόφαρδοι, που λέμε.
Όντως, ήμασταν κωλόφαρδοι.
Είναι κάτι ξεχωριστό για μας, λόγω του φρικτού χειμώνα που ζήσαμε.
Κάθε μέρα είχε σκαμπανεβάσματα.
Τη μια δείχναμε να επιβιώνουμε,
την άλλη όχι.
Δεν τελειώσαμε, πάντως. Αύριο είναι ο αγώνας.
Ρούμπενς, πες μας για τις συναισθηματικές μεταπτώσεις.
Λίγες βδομάδες πριν, δεν είχες βέβαιη θέση.
Τώρα, είσαι στην κορυφή του γκριντ.
Ναι. Είμαι πολύ ευγνώμων για αυτό που ζω.
Είναι μια καλή ιστορία για τη Φ1, σίγουρα και για μας.
Οι ανταγωνιστές μας ήταν αναστατωμένοι.
Το μονοθέσιο είχε κεντρίσει το ενδιαφέρον.
"Ενδιαφέρον" το λέτε;
Ναι, ενδιαφέρον.
Ένας από τη Ferrari ήρθε με φακό...
Νέιθαν Ντάιβι Μηχανικός Μπαρικέλο
και ξάπλωσε για να κοιτάξει από κάτω,
στον διπλό διαχύτη.
Ο Ρος τον πλησίασε και τον άρπαξε από την αγκράφα της ζώνης.
Τον σήκωσε πάνω,
του είπε κάτι στα Ιταλικά, και εκείνος έφυγε.
- Φοβερό. - Κι όμως.
- Ο αρκούδος καθάρισε. - Ναι.
Τον άρπαξε από τη ζώνη!
Ναι. Τον άρπαξε από τη ζώνη, τον σήκωσε πάνω
και του υπενθύμισε διακριτικά ότι δεν φερόμαστε έτσι.
Δεν πέφτεις στο έδαφος για να δεις από κάτω,
δεν κάνεις τέτοια.
- Δεν παίρνεις μάτι. - Ακριβώς.
Μπορείς να το πεις κι έτσι.
Περιμένατε ήδη ότι θα υπήρχαν διαμαρτυρίες για τα μονοθέσια;
Ναι.
ΑΓΩΝΑΣ 01 - ΓΚΡΑΝ ΠΡΙ ΑΥΣΤΡΑΛΙΑΣ 29 ΜΑΡΤΙΟΥ 2009
Δες αυτήν την τρύπα.
Δες την τρύπα.
Στους οδηγούς υπήρχε διάχυτος ενθουσιασμός.
Ήξεραν ότι, για πρώτη φορά εδώ και πολύ καιρό,
είχαν ένα πολύ καλό αυτοκίνητο. Το ένιωθες αυτό.
Ρούμπενς.
Το πιστεύεις ότι είσαι εδώ, στην κορυφή του γκριντ;
Ήθελα να το πιστέψω.
Έχει πολύ κόσμο...
Τώρα που έχω τη θέση μου, είναι η χρονιά μου.
Θα βγω πρωταθλητής.
Μας λέτε τι είπατε στους οδηγούς σας;
Μην τρακάρετε μεταξύ σας.
Ήμουν με τον Τζένσον στην πρώτη του νίκη το 2006,
και τότε ήταν σαφές τι σήμαινε γι' αυτόν,
όπως και πόσο επώδυνο ήταν να μην κάνει νίκη το '07 και το '08.
Ήξερες πόσο μεγάλη ευκαιρία ήταν.
Τζένσον, τι λες, μπορείς να τα καταφέρεις;
Ναι.
Ασφαλώς, υπήρχαν ανεκπλήρωτες προσδοκίες...
Μάρτιν Μπραντλ Σχολιαστής - Πρώην Οδηγός
από τον Τζένσον Μπάτον.
Όταν πας καλά στις κατατακτήριες, έχεις πίεση τη μέρα του αγώνα.
Είχαμε κάνει μόνο μία δοκιμή.
Η εμπιστοσύνη μας στο μονοθέσιο και τις ρυθμίσεις,
η κατανόησή τους, δεν ήταν απόλυτες.
Η νίκη σε αγώνα είναι άλλη υπόθεση.
Πριν από τον αγώνα, είχα πολύ άγχος.
Από το μυαλό μου περνούσε όλη η τελευταία διετία
και οι δυσκολίες της.
Όσα είχαμε περάσει ως ομάδα.
Ξαφνικά, βρίσκομαι να οδηγώ ένα μονοθέσιο με το οποίο όλα πάνε πρίμα.
Στις μπροστινές θέσεις, στον πρώτο αγώνα της νέας σεζόν:
Τζένσον Μπάτον και Ρούμπενς Μπαρικέλο.
Στην ιστορία, μόνο μία ομάδα στον πρώτο της αγώνα
κατόρθωσε να πάρει την πολ ποζίσιον και τη νίκη.
Τέτοια ευκαιρία δεν έχουν πολλοί.
Δεν ήθελα να τη χάσω.
Δέκα δεύτερα.
Εκκίνηση στη Μελβούρνη για το 2009!
Ο Μπάτον φεύγει μπροστά. Μαζί του ο Φέτελ.
Ο Μάσα από την εξωτερική.
Ο Ρόσμπεργκ ανέβηκε τρίτος.
Αλλά ο Μπάτον ξεφεύγει σαν βολίδα.
Κοίταξα στους καθρέφτες, πίσω γινόταν χαμός.
Είχα ήδη ένα μαξιλαράκι.
Ξεκινάς δεύτερος.
Τα φώτα σβήνουν.
Εκκίνηση στη Μελβούρνη για το 2009!
Να ο Μπάτον! Κάκιστη αρχή για τον Ρούμπενς Μπαρικέλο.
Δεν έκανα καλή εκκίνηση.
Στην πρώτη στροφή είχες πέσει δέκατος και μετά οδήγησες σαν τρελός.
Φρικτή αρχή για τον Μπαρικέλο!
Στην πρώτη γωνία επικρατεί χάος.
Ο Μπρον καλείται να ξανασκεφτεί τη στρατηγική του,
γιατί τα πράγματα δεν πάνε καλά.
Έχεις ζημιά στην αριστερή πλευρά.
Καλύτερα μην μπεις στα πιτς.
Ξέρεις ότι έχεις καλό μονοθέσιο. Ότι χάνεις χρόνο.
Αφού έχεις καλό αυτοκίνητο, έχεις την πίεση να κερδίσεις.
Μερικές φορές, αυτό σου χαλάει την αυτοσυγκέντρωση.
Έχασε το πίσω μέρος,
καθώς και τη γωνία της μπροστινής πτέρυγας.
Πίεσε και πέρασε.
Έδινα μάχη για το πόντιουμ.
Ο Μπάτον είχε την πολ ποζίσιον εδώ το 2006,
αλλά δεν την εξαργύρωσε.
Τότε, τερμάτισε δέκατος.
Σήμερα είναι άψογος,
ανταλλάζοντας ταχύτερους γύρους με τον Φέτελ.
Τα φρένα είναι όπως στις κατατακτήριες.
Είπα στην ομάδα να μου μιλάει,
να μου δίνει στοιχεία για το πώς βλέπει το μονοθέσιο.
Ο Τζένσον Μπάτον μόλις έκανε τον ταχύτερο γύρο.
Είναι τα μάγια του μετρ της τακτικής, Ρος Μπρον;
Ξέραμε, ως ομάδα, ότι ο Τζένσον είχε πιθανότητες νίκης.
Άλλοι είχαν θέματα.
Η McLaren είχε εντελώς λάθος στήσιμο.
Φρικτή απόδοση.
Τα ίδια πάνω-κάτω κι η Ferrari.
Γνωρίζω ότι κάθε πλεονέκτημα στη Φ1 είναι μόνο προσωρινό.
Επιτρέπεται μόνο ένα λάθος,
και σπάνια υπάρχει περιθώριο να το αντιμετωπίσεις.
Ο Μπαρικέλο στα πιτς, για αλλαγή μπροστινής πτέρυγας.
Σε αυτό το στάδιο, δεν λειτουργούσαμε εντελώς ομαλά ως ομάδα.
Παίρνει αρκετό χρόνο. Βάζουν πολύ καύσιμο.
Δεν είχαμε χρόνο για προπόνηση στα πιτ στοπ.
Αυτός που έβαζε καύσιμα το έκανε πρώτη φορά.
Μου κάνεις πλάκα.
Δεν το λες γρήγορο και ομαλό αυτό το πιτ στοπ.
Στο πρώτο έχασα έξι δεύτερα
και στο δεύτερο, νομίζω, επτά.
Θα ήταν τραγικό αν αυτά μάς στερούσαν όσα ελπίζαμε να πετύχουμε.
Τελευταίο τέταρτο του αγώνα.
Ο Τζένσον δεν δείχνει να είναι
ιδιαίτερα γρήγορος τώρα, με τη συγκεκριμένη γόμα.
Πίσω μου ήταν μια BMW, του Ρόμπερτ Κούμπιτσα,
και μια Red Bull, του Σεμπάστιαν Φέτελ,
οι οποίες ήταν ταχύτερες.
Πολύ ταχύτερες.
Ο Μπάτον μόλις 1,5'' μπροστά από τον Φέτελ.
Θα γίνει σκληρή μάχη μέχρι τον τερματισμό.
Ο Μπάτον για την Brawn, ο Φέτελ για τη Red Bull, ο Κούμπιτσα για την BMW.
Ο Κούμπιτσα έχει σκληρή γόμα. Μπορεί να απειλήσει.
Πάντα έλεγα στο προσωπικό
"Τύχη ίσον προετοιμασία σε αναμονή ευκαιρίας".
Μπαρικέλο και Ρόσμπεργκ πλάι-πλάι,
καθώς περνούν στην εξωτερική.
Ο Μπαρικέλο ξεπετάγεται μπροστά.
Αν δεν αρπάξεις την ευκαιρία όταν την έχεις, θα το κάνει άλλος.
Ο Ρούμπενς Μπαρικέλο τέταρτος.
Κούμπιτσα τρίτος, Φέτελ δεύτερος, Μπάτον πρώτος.
Αλλά δείτε την απόσταση μεταξύ τους. Οριακά 1,5''.
Ο Τζένσον πρέπει να τα δώσει όλα τώρα.
Ο Κούμπιτσα πετάει.
Αυτή είναι η μάχη που θα καθορίσει τον αγώνα.
- Υπάρχει πρόβλημα. - Σύγκρουση.
Ανάμεσα σε Κούμπιτσα και Φέτελ.
Το χειρότερο σενάριο.
Ο Τζένσον Μπάτον πλέον καλπάζει ανενόχλητος.
Ο Μπαρικέλο ανεβαίνει δεύτερος για το 1-2 της Brawn.
Η καρό σημαία πέφτει για τον τερματισμό του Τζένσον Μπάτον.
Ο Τζένσον Μπάτον ξανά νικητής.
Μπάτον και Μπαρικέλο κάνουν το 1-2. Τι αποτέλεσμα!
Ναι!
Αυτό είναι. Μπράβο! Σπουδαίο αποτέλεσμα, Τζένσον.
Ποτέ δεν είχα ξανανιώσει έτσι με συναδέλφους σε ομάδα.
Αυτήν τη σύνδεση.
Τα πήγες εκπληκτικά, Τζένσον. Φανταστικά. Μπράβο. Το αξίζεις.
Εκείνη τη στιγμή, σκέφτηκα "Τα καταφέραμε.
Ήρθαμε εδώ και νικήσαμε τους κολοσσούς".
Όταν βγαίνεις από το μονοθέσιο, οι δικοί σας έχουν σεληνιαστεί, έτσι;
Εντελώς.
Έχουμε πάρει τη νίκη,
με ένα μονοθέσιο που λίγο έλειψε να μην υπάρξει.
Ήταν το κάτι άλλο.
Το τελευταίο γκαράζ βγήκε πρώτο.
Είναι σαν παραμύθι.
Δεν το πιστεύω ότι τα καταφέραμε.
Όλα όσα είχαν συμβεί νωρίτερα
κάπως έβγαιναν τώρα στην επιφάνεια.
Ο Ρος είχε βάλει τα κλάματα στο πιτ γουόλ.
Με όλα όσα πέρασε το προσωπικό, είναι εντυπωσιακό.
Δεν περιγράφεται με λόγια.
Για να συγκινηθεί τόσο ο μεγάλος,
κάτι καλό είχαμε κάνει.
Καταφθάνουν τα μονοθέσια.
Ο κόσμος αφηνιάζει.
Σας χειροκροτούν, έτσι;
Ήταν πολύ όμορφο.
Όλοι στα πιτς ξέραμε τι είχαμε περάσει.
Την ένταση και την πίεση που ζήσαμε τόσο καιρό.
Μοιράζονταν τη χαρά που βιώσαμε εκείνη τη μέρα.
Ήταν μέρα χαράς για τη Φ1.
Από τις κορυφαίες στιγμές στην καριέρα μου.
Ήταν κάτι μαγικό. Μαγικό, σας λέω.
Αλληλένδετο με όσα είχαν προηγηθεί.
Με τη σκληρή δουλειά μας.
Πίστευα ότι εμείς δουλεύαμε σκληρότερα από τους άλλους,
γιατί παλεύαμε για την επιβίωση.
- Κέρδισαν τον αγώνα! - Ναι.
Ήρθαν στην Αυστραλία και νίκησαν.
- Ναι. - Στην πίστα, τα μονοθέσια επιστρέφουν,
οι άλλες ομάδες χειροκροτούν...
- Ναι, αλλά... - Η ίδια η ομάδα
κλαίει με δάκρυα χαράς.
- Αλλά... - Πέτυχαν το ανέφικτο.
Έβαλαν τον κινητήρα της Mercedes.
Έχουν τον διπλό διαχύτη...
Φτιάχνετε ολόκληρη λίστα, κι εγώ σας απαντώ. Το παρατράβηξαν.
Ξαφνικά, η ομάδα που όλοι ήθελαν να επιβιώσει αρχίζει να μας τσακίζει.
Υπήρχε άφθονη καλή θέληση προς την Brawn GP.
Όλοι έβαλαν το λιθαράκι τους για να επιβιώσει.
Έπειτα, ο Ρος δίνει αυτήν την εντύπωση του αρκούδου, του μεγαλόσωμου γλυκούλη,
που ούτε καν διανοείται να κάνει κάτι επιλήψιμο.
Κι όμως, πίσω από τις κάμερες, είναι ο πιο ανελέητος,
αδίστακτα ανταγωνιστικός τύπος που μπορεί κανείς να συναντήσει.
Θα πουλούσε και τη γιαγιά του για να πετύχει αυτό που θέλει.
Υποβάλαμε ένσταση, διότι θέλαμε να διευκρινιστεί
η θέση της Διεθνούς Ομοσπονδίας Αυτοκινήτου,
διότι η όλη φιλοσοφία των νέων κανονισμών
υπονομευόταν από τον διπλό, οπίσθιο διαχύτη.
Έχουν βγει ήδη μαχαίρια ή...
Ακονίζονται.
Ο ταχύτερος τρόπος να γίνεις αντιπαθής είναι να αρχίσεις να νικάς.
Πλέον, μπαίνουμε σε άλλη φάση.
Τέλος το στάδιο όπου μας βοηθούν να επιβιώσουμε.
Είμαστε στη φάση όπου δεν θέλουν να χάνουν από μας.
"Χαιρόμαστε για σας, μα μη χαλάτε την πιάτσα".
Το 2009, ήταν πιο προφανές.
Από τον πρώτο αγώνα,
υπήρχε μεγάλη ψαλίδα ανάμεσα σε αυτή την ομάδα με κινητήρα Mercedes,
χωρίς μεγάλη παράδοση,
με επικεφαλής κάποιον που δεν είχε ξαναβρεθεί σε τέτοια θέση.
Κι όμως, άμεσα ανταγωνιστική.
Όλοι μας, όλες οι ομάδες, ήμασταν πεπεισμένοι ότι υπήρχε κάποια παράβαση.
Η FIA είπε ότι το μονοθέσιο ήταν εντάξει.
Ναι.
Κι όλοι οι υπόλοιποι τους κατηγορούσαν ότι κλέβουν;
Ναι.
Υποτιτλισμός: Αντώνης Φουκαράκης